MUNICIPIUL CRAIOVA

CONSILIUL LOCAL AL MUNICIPIULUI CRAIOVA

        HOTĂRÂREA NR. 409
privind acordarea unor ajutoare lunare din bugetul local, consumatorilor vulnerabili din municipiul Craiova, care utilizează pentru încălzirea locuinţei, energie termică furnizată în sistem centralizat, pentru sezonul rece, 01.11.2017-31.03.2018
            Consiliul Local al Municipiului Craiova, întrunit în şedinţa ordinară din data de 26.10.2017;

 
Având în vedere raportul nr.142862/2017 întocmit de Direcţia Economico - Financiară prin care se propune acordarea unor ajutoare lunare din bugetul local, consumatorilor vulnerabili din municipiul Craiova, care utilizează pentru încălzirea locuinţei, energie termică furnizată în sistem centralizat, pentru sezonul rece, 01.11.2017-31.03.2018; 

În conformitate cu prevederile Ordonanţei de Urgenţă a Guvernului nr.70/2011 privind măsurile de protecţie socială în perioada sezonului rece, modificată și completată și Hotărârii Guvernului nr.920/2011 pentru aprobarea normelor metodologice de aplicare a Ordonanţei de Urgenţă a Guvernului nr.70/2011 privind măsurile de protecţie socială în perioada sezonului rece, modificată și completată;

 
În temeiul art.36 alin.2 lit.b şi d coroborat cu alin.4 lit.a, alin.6 lit.a, pct.14, art. 45 alin.2, lit.a, art.61 alin.2 şi art.115, alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:

Art.1. Se aprobă acordarea, la limita maximă, a compensării procentuale din bugetul local, cu titlu de ajutor lunar pentru încălzirea locuinţei cu energie termică, în completarea ajutorului acordat de la bugetul de stat, pentru perioada celor 5 luni, cuprinsă între 1 noiembrie a anului curent şi 31 martie a anului următor, după cum urmează:

· 7% în situaţia în care venitul net mediu lunar pe membru de familie sau persoană singură este de până la 155 lei;
· 14% în situaţia în care venitul net mediu lunar pe membru de familie sau persoană singură este cuprins între 155,1 lei şi 210 lei;
· 20% în situaţia în care venitul net mediu lunar pe membru de familie sau persoană singură este cuprins între 210,1 şi 260 lei;
· 27% în situaţia în care venitul net mediu lunar pe membru de familie sau persoană singură este cuprins între 260,1 lei şi 310 lei;
· 33% în situaţia în care venitul net mediu lunar pe membru de familie sau persoană singură este cuprins între 310,1 lei şi 355 lei;
· 40% în situaţia în care venitul net mediu lunar pe membru de familie sau persoană singură este cuprins între 355,1 lei şi 425 lei;
· 46% în situaţia în care venitul net mediu lunar pe membru de familie sau persoană singură este cuprins între 425,1 lei şi 480 lei;
· 53% în situaţia în care venitul net mediu lunar pe membru de familie sau persoană singură este cuprins între 480,1 lei şi 540 lei;
· 59% în situaţia în care venitul net mediu lunar pe membru de familie sau persoană singură este cuprins între 540,1 lei şi 615 lei;
· 61% în situaţia în care venitul net mediu lunar pe membru de familie sau persoană singură este cuprins între 615,1 lei şi 786 lei;
· 63% în situaţia în care venitul net mediu lunar al persoanei singure este cuprins între 786,1 lei şi 1.082 lei.

Art.2. Valoarea ajutorului maxim lunar nu va depăsi consumul efectiv.

Art.3. Primarul Municipiului Craiova, prin aparatul de specialitate: Serviciul Administrație Publică Locală, Direcţia Economico-Financiară, Direcția Publică Comunitară de Asistență Socială a Municipiului Craiova și S.C. Termo Craiova S.R.L. vor aduce la îndeplinire prevederile prezentei hotărâri.

